Source: https://webpravo.eu/clanky/uctovanie-casoveho-rozlisenia
Timestamp: 2019-05-23 03:34:51+00:00

Document:
Účtovanie časového rozlíšenia – Webpravo
Home » Články » Účtovanie časového rozlíšenia
Konkrétne vyjadrenie tejto zásady je vyjadrená v Postupoch účtovania pre podvojné účtovníctvo v § 5 Časové rozlíšenie nákladov a výnosov a následne v § 56 Postupov účtovania pre podvojné účtovníctvo.
Náhrady vynaložených nákladov predchádzajúcich účtovných období sa účtujú do výnosov bežného účtovného obdobia.
Kritériom na účtovanie účtovných prípadov časového rozlíšenia je skutočnosť, že je známy ich vecný obsah, suma a je určené obdobie, ktorého sa týkajú. Ak by nebola niektorá z týchto informácií známa napríklad suma mohli by sa náklady učtovať ako rezerva.
Časovo sa nerozlišujú, napríklad náklady na prípravu a zábeh výkonov, náklady spojené so zlúčením, splynutím a rozdelením spoločností a so zmenou ich právnej formy, náklady na získanie vlastného imania, napríklad upisovanie nových akcií a iné zvyšovanie vlastného imania a s tým súvisiace náklady ako napríklad notárske poplatky a súdne poplatky, provízie maklérom, prospekt emitenta cenných papierov, náklady na školenia a semináre, náklady na marketingové a iné štúdie, náklady na prieskum trhu, náklady na získanie noriem a certifikátov,
náklady na uvedenie výrobkov na trh, náklady na reštrukturalizáciu a reorganizáciu podniku alebo časti podniku, náklady na rozšírenie výroby, náklady na reklamu a propagáciu, pokuty, penále, manká a škody, ako aj ostatné náklady podobného charakteru, účtujú sa do nákladov v tom účtovnom období, v ktorom vznikli. Ak tieto služby sú vopred platené, napríklad platené nájomné reklamných plôch, vysielacieho času, inzertného priestoru, časovo sa rozlišujú. § 56 ods. 6 Postupov účtovania pre podvojné účtovníctvo.
Náklady aj výnosy budúcich období sa účtujú na tom syntetickom účte s ktorým vecne súvisia.
Spätný lizing a časové rozlíšenie
Povinne sa časovo rozlišuje výnos pri spätnom lízingu, ak sa pri predaji dosiahol zisk § 30 ods. 14 Postupov účtovania pre podvojné účtovníctvo.
Tu však narážame na odchylnú úpravu zákona o dani z príjmov a to konkrétne § 17 ods. 33 písm. b) Zákona o dani z príjmov citujem
výnos z predaja majetku, ktorý predávajúci súčasne nadobúda zmluvou o finančnom prenájme, účtovaný na účet výnosov budúcich období;1) následné zúčtovanie výnosov budúcich období podľa osobitného predpisu1) počas dohodnutej doby finančného prenájmu sa do základu dane nezahŕňa.
Toto milé ustanovenie bolo do zákona zakotvené novelou zákona o dani z príjmov č. 333/2014 Z.z. účinnej od 1.1.2015
Na druhej strane však boli s účinnosťou od 1.1.2015 novelizované i účtovné predpisy , konkrétne Postupy účtovania v podvojnom účtovníctve v nadväznosti na zmenu v zákone o účtovníctve , ktorá spresnila kategorizáciu účtovných jednotiek zákon č. 333/2014 Z.z. a teda mikro účtovná jednotka nemusí používať účty časového rozlišovania ak sa jedná o nevýznamný a stále sa opakujúci účtovný prípad, ktorý sa týka účtovania nákladov a výnosov medzi dvoma účtovnými obdobiami, pričom nejde o účtovný prípad týkajúci sa účtovania dotácií a emisných kvót ( napríklad typicky predplatné novín a časopisov )
Vo veľkých účtovných jednotkách a v malých účtovných jednotkách sa náklady a výnosy časovo rozlišujú. Vo veľkých účtovných jednotkách a v malých účtovných jednotkách nie je potrebné časovo rozlišovať náklady a výnosy, ak ide o nevýznamný a stále sa opakujúci účtovný prípad týkajúci sa časového rozlíšenia nákladov alebo výnosov posledného a prvého mesiaca účtovného obdobia. Dá sa teda povedať, že veľké účtovné jednotky dostali síce tiež úľavu, ale nie až v takom rozsahu ako mikroúčtovné jednotky.
Náklady budúcich období 381
Príklad účtovania do 31.12.2014 ( mikroúčtovná jednotka )
Predplatné časopisu (6-12/2014)
Predplatné časopisu 01-06/2015
DPH ( u platiteľa )
Úhrada BU
Zúčtovanie v nasledujúcom období
Príklad účtovania po 1.1.2015 ( mikroúčtovná jednotka )
Predplatné časopisu (6-12/2014, 01-06//2015)
Výnosy budúcich období 384
Nájomné prijaté za rok 2014
Nájomné prijaté za rok 2015
Príjem BU
Zúčtovanie nájomného v nasledujúcom období
Príjem z vopred plateného nájomného
Zúčtovanie v nasledovnom období
Príklad účtovania po 1.1.2015
Nájomné prijaté za rok 2014, 2015
Nájomné , ktoré bude uhradené v nasledujúcom roku
Výdavok BU
Je samozrejme potrebné upozorniť, že čo sa týka nevýznamných nákladov/ výnosov ide o individuálny prípad. Nie náhodou som zvolil pri príkladne nižšiu sumu nájomného. To, od akej hranice ide o nevýznamný náklad, výnos je potrebné určiť v internej smernici.
Rovnako je potrebné vziať do úvahy , že znenie Zákona o dani z príjmov je pri úprave základu dane nadradené postupom účtovania
V tejto súvislosti je potrebné upozorniť, že zrušením časového rozlíšenia pre mikroúčtovné jednotky sa síce zjednodušila evidencia , ale štát v podstate o nič neprišiel, tak ako cez výnosy budúcich období si znižovala účtovná jednotka výsledok hospodárenia, tak cez náklady budúcich období si ho zvyšovala. Navyše výnimka sa vzťahuje na nevýznamené položky, takže dotácie, veľké inventarizačné prebytky hmotného majetku, spätný leasing … i naďalej bude potrebné riešiť cez účty časového rozlíšenia,
Je potrebné upozorniť, že úroky, zmluvné pokuty , penále a sankcie sa vždy zaúčtujú do obdobia, ktorého sa vecne a časovo týkajú a t na účty pohľadávok , alebo záväzkov, respektíve rezerv ak nie je známa ich výška. Pokiaľ táto výška bude významná i tak bude potrebné použiť účty časového rozlíšenia. V zmysle zákona o dani z príjmov sú u veriteľa príjmom bez ohľadu na úhradu ( a teda i účtovanie ) a u dlžníka sa nestanú daňovo uznaným ( nákladom ) nikdy § 21 ods. 2 ) ZDP
Previous Dôvodová správa k zákonu č. 253/2015 Z.z. o dani z príjmov
Next Žaloba o neplatnosť skončenia pracovného pomeru

References: § 5
 § 56
 § 56
 § 30
 § 17
 § 21